CELEX: 62012TN0436
Language: lt
Date: 2012-09-28 00:00:00
Title: Byla T-436/12: 2012 m. rugsėjo 28 d. pareikštas ieškinys byloje Deutsche Rockwool Mineralwoll prieš VRDT — Ceramicas del Foix (Rock & Rock)

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/25
            
         2012 m. rugsėjo 28 d. pareikštas ieškinys byloje Deutsche Rockwool Mineralwoll prieš VRDT — Ceramicas del Foix (Rock & Rock)
   
   (Byla T-436/12)
   2012/C 379/43
   Kalba, kuria surašytas ieškinys: anglų
   
      Šalys
   
   
      Ieškovė: Deutsche Rockwool Mineralwoll GmbH & Co. OHG (Gladbekas, Vokietija), atstovaujama lawyer J. Krenzel
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Ceramicas del Foix, SA (Barselona, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 liepos 10 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarnybos sprendimą byloje R 495/2011-2, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis prekių ženklas „Rock & Rock“ 2, 19 ir 27 klasių prekėms — Bendrijos prekių ženklo registracija Nr. 3468774/
   
      Bendrijos prekių ženklo savininkas: kita procedūros Apeliacinėje taryboje šalis.
   
      Šalis, prašanti pripažinti Bendrijos prekių ženklo registraciją negaliojančia: ieškovė.
   
      Prašymo pripažinti registraciją negaliojančia motyvai: prašymas pripažinti registraciją negaliojančia buvo grindžiamas santykiniais atsisakymo registruoti prekių ženklą pagrindais, remiantis Tarybos reglamento Nr. 207/2009 53 straipsnio 1 dalies a punktu, skaitomu kartu su 8 straipsnio 1 dalies b punktu. Ieškovė rėmėsi šiomis ankstesnėmis teisėmis: Vokietijoje įregistruotu žodiniu prekių ženklu „Rock“ 1, 6, 7, 8, 17, 19, 37 ir 42 klasių prekėms ir paslaugoms (registracijos Nr. 30229274); Vokietijoje įregistruotu žodiniu prekių ženklu „MASTERROCK“ 17, 19 ir 37 klasių prekėms ir paslaugoms (registracijos Nr. 30212141); Vokietijoje įregistruotu žodiniu prekių ženklu „FIXROCK“ 6, 17 ir 19 klasių prekėms (registracijos Nr. 39920622); Vokietijoje įregistruotu žodiniu prekių ženklu „FLEXIROCK“ 19 klasės prekėms, (registracijos Nr. 2078534); Vokietijoje įregistruotu žodiniu prekių ženklu „COVERROCK“ 17 ir 19 klasių prekėms (registracijos Nr. 39732094); Vokietijoje įregistruotu žodiniu prekių ženklu „CEILROCK“ 6, 17 ir 19 klasių prekėms (registracijos Nr. 30306452).
   
      Anuliavimo skyriaus sprendimas: atmesti prašymą pripažinti registraciją negaliojančia.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas.